Приложение № 5 към чл. 4, ал. 1
(посл. доп. - ДВ, бр. 62 от 2022 г., 
в сила от 05.08.2022 г.)
					
ДО: 
ДИРЕКТОРА НА 
РИОСВ-ПЛОВДИВ
							
								

УВЕДОМЛЕНИЕ

УВАЖАЕМИ Г-Н ДИРЕКТОР,

Уведомяваме Ви на най-ранен етап, че дружество „МЕБЕЛОР” ООД има следното инвестиционно предложение /ИП/: 
“Извършване на дейност по рециклиране на неопасен отпадък с код 03 01 05 (трици и изрезки), за получаване на готов продукт - разделители (блокчета/кубчета) влагани в производството на транспортни палети от дървесина.”

Характеристика на инвестиционното предложение:
1. Резюме на предложението:
(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

ИП е за нова дейност.
Заявената дейност ще се извършва в собствен на дружеството поземлен имот с ЕКАТТЕ 87240.17.63 по КК на с. Ягодово и адрес: с. Ягодово, местност Чардака, oбщина Родопи, oбласт Пловдив.
Поземленият имот е с предназначение с одобрен ПУП-ПРЗ за: производствена, складова, търговска и обществено обслужващи дейности, чрез влязла в сила Заповед №4616/19.08.2025 г. на Кмета на община “Родопи”.

Площадката за реализиране на новата дейност е ситуирана в строяща се сграда в поземлен имот /ПИ/ 87240.17.63 част от фабрика за производство на мебели, на цех за металообработка за собствени нужди, складова зона за готова продукция  в ПИ 87240.17.61, 87240.17.62, 87240.17.63, 87240.17.64, 87240.17.65 по КК на с. Ягодово, oбщина Родопи, oбласт Пловдив, изграждането на която е съгласувано с Решение ПВ-49-ПР/2024г. и с писмо изх.№ОВОС-2790-28/20.05.2026 г. на Директора на РИОСВ-Пловдив.
Дружеството-възложител (Мебелор ООД) има намерението да въведе в експлоатация 
една или две технологични линии за производство на разделители (или “блокове/кубчета”) влагани в производството на транспортни палети от дървесина, чрез които се осигурява необходимото разстояние от земната повърхност (около 10 см), за поемането на палетите с вилични рогове за товарене/складиране със складова техника (мото/електрокари).

	Предприятието изпълнява основно поръчки в големи серии с нестандартни размери на мебели за офиси, магазини и хотели за износ в ЕС и трети страни, които се нуждаят от 
специфични размери на транспортна опаковка, включително и палети, което налага дружеството да си произвежда самостоятелно транспортните дървесни палети.

В момента дружеството, за да изпълни изискванията за специфична транспортна опаковка, закупува свежа необработена дървесина, която разрязва за направата на тези разделители (блокове/кубчета) за транспортни палети, което е икономически нецелесъобразно и безперспективно, предвид тенденцията за трайно покачване на цените на дървесината.

С оглед горното, дружеството-възложител възнамерява да закупи една или две технологични линии за производство на разделители (блокове/кубчета) за палети, с производители от Китайската Народна Република, като основна суровина влагана в производството ще бъде образуваният от производството отпадък с код 03 01 05 - Трици, талаш, изрезки, парчета, дървен материал, плоскости от дървесни частици и фурнири, различни от упоменатите в 03 01 04, който отпадък ще бъде класифициран с работен лист за площадката по реда на Наредба 2/2014 г. за класификация на отпадъците, като се има предвид, че вече такъв е с утвърдена класификация за експлоатирана площадка с адрес: гр. Пловдив, р-н Северен, бул. „Васил Левски“ № 212.

	Съгласно правилата на ЗУО, така описаната дейност е близка и вероятно попада в обхвата на дейност с код R12 (рециклиране) по Приложение №2 от същия закон, във връзка с т.11, буква „б“ към Приложение №2 от ЗООС, съобразено с издадени указания в писмо с изх.№05-08-4663/26.07.2012 г. на зам.-министъра на околната среда и водите.

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Оборудването за рециклиране (технологична линия - един или два броя)  ще бъде разположено в строяща се сграда в ПИ 87240.17.63 (сграда с предназначение „Производство на мебели, метални изделия и складова зона за готова продукция“ със застроена площ около 17 935  m3), поради което, за реализация на заявеното ИП наличната техническа и сградна инфраструктура на площадка е подходяща, и не е необходимо извършване на допълнителни или изменения на вече извършени строителни дейности (строителни и монтажни работи /СМР/) по смисъла на т.40 от §5 към ДР на Закона за устройство на територията /ЗУТ/. 
За осъществяване на заявеното ИП, не се налагат допълнително преустройство и/или промяна на предназначението на сградата и одобрен ПУП на поземления имот по смисъла на ЗУТ.
	За осъществяване на ИП не е необходимо и няма да се правят изкопи или извършване на взривни дености.

Технологичният процес по производство е изцяло физичен (няма химични процеси) и се състои от следните операции:
1- отпадъка (трици и изрезки) от производството на мебели, постъпва в бункер на технологичната линия, който отвежда триците до мелница за постигане на хомогенизиране и еднакъв зърнен състав;
2 - хомогенизираните по размер трици постъпват в смесител, в който се добавя лепило за дърво на водна основа в определено количество за получаването на готов продукт  (около 100 kg за получаването на 1 m3 готов продукт) с плътност на готовия продукт (тегло/обем) около 500-600 kg/m3;
Лепилото на водна основа е напълно безвредно и безопасно, като за уверение на контролния орган са представени няколко ИЛБ/MSDS в приложение.
3 - готовата смес постъпва в нагряваща глава (по същество представлява тръба с квадратно сечение), където се регулира налягането чрез избутващи пръти, за уплътняването на готовата смес до 500-600 kg/m3;
4 - оформените пръти постъпват в сектора с отрезен трион, който ги нарязва на блокове/кубчета и е възможно чрез него да се регулира формата да бъде квадрат (еднакви страни) или правоъгълник за осигуряването на по-голям просвет между земята и носещата товар повърхност на палета за специфичен механизиран транспорт).

	Като се има предвид, че сухите дървесни трици са с приблизителна плътност около 150-200 kg/m3, това означава, че средно от около 3 m3 (450-600 kg) отпадък, ще се получи около 1 m3 (500-600 kg/m3) готов продукт.

Максимален капацитет на една инсталация: 800 m3/г готов продукт

	Предприятието ще е на едносменен режим на работа, с 8 часов работен ден и 5 дневна работна седмица.
Съгласно техническите данни се предвижда една технологична линия да е с капацитет:
- ден: 2 и 3 m3 готов продукт за 8 часа работа;
- месец (при 22 работни дни): 44 и 66 m3 готов продукт;
- година (при 264 работни дни): между 528 и 800 m3 готов продукт.
Съобразно данните за плътност на готовия продукт, очакваното годишно количество рециклиран отпадък ще е в рамките на 2400 m3 или 480 тона годишно.

Съгласно нуждите и заявеното в настоящото уведомление за ИП, дружеството е възможно да добави още една технологична линия или общо да работят две, като горните изчисления следва да се умножат по две, за да се получи максималния капацитет на заявеното ИП.

Максимален капацитет на ИП за две работещи инсталации: 1600 m3/г готов продукт
Очаквано годишно количество рециклиран отпадък ще е до 4800 m3 или до 960 т/г.

Получените разделители (блокове/кубчета) са с много добри якостни характеристики и водоустойчивост, и позволяват да се коват с питони, което напълно удовлетворява изискванията за влагането им в производството на транспортни дървесни палети с размери и височина по избор/задание на клиента или транспортната фирма, за безопасен превоз на мебелите.

	Дружеството не предвижда да продава като готов продукт/стока на трети лица получените разделители (блокове/кубчета) за транспортни дървесни палети, но в зависимост от икономическото развитие, не се изключва и този вариант.
3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Заявеното ИП има връзка с влязло в сила Решение ПВ-49-ПР/2024г. и писмо изх.№ОВОС-2790-28/20.05.2026 г. на Директора на РИОСВ-Пловдив относно осъществяване на ИП:
[bookmark: _Hlk222475718]„Изграждане на фабрика за производство на мебели, на цех за металообработка за собствени нужди, складова зона за готова продукция и сондажен кладенец с дълбочина 20 m“ в ПИ 87240.17.61, 87240.17.62, 87240.17.63, 87240.17.64, 87240.17.65 по КК на с. Ягодово, oбщина Родопи, oбласт Пловдив”

Към датата на подаване на настоящото уведомление за ИП,  не са известни на 
дружеството-възложител други одобрени инвестиционни предложения /ИП/, които да 
граничат или да са в близост до имота предмет на настоящата процедура, и биха имали 
кумулативен ефект или друга взаимовръзка.

Съгласно предоставените копия на скица и удостоверение за факти и обстоятелства 
на имота предмет на ИП по настоящата процедура, върху площадката предмет на ИП е разрешено извършването на дейността и не е наложено ограничение или забрана за ползване за посочената дейност.

За законосъобразно осъществяване на заявената дейност е необходимо издаване решение на основание чл. 35 от Закона за управление на отпадъците от Директора на РИОСВ-Пловдив. 

4. Местоположение:
(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Заявената дейност ще се извършва в собствен на дружеството поземлен имот с ЕКАТТЕ 87240.17.63 по КК на с. Ягодово и адрес: с. Ягодово, местност Чардака, oбщина Родопи, oбласт Пловдив.
Поземленият имот е с предназначение с одобрен ПУП-ПРЗ за: производствена, складова, търговска и обществено обслужващи дейности, чрез влязла в сила Заповед №4616/19.08.2025 г. на Кмета на община “Родопи”.

Площадката за реализиране на новата дейност е ситуирана в строяща се сграда в поземлен имот /ПИ/ 87240.17.63 част от фабрика за производство на мебели, на цех за металообработка за собствени нужди, складова зона за готова продукция  ПИ 87240.17.61, 87240.17.62, 87240.17.63, 87240.17.64, 87240.17.65 по КК на с. Ягодово, oбщина Родопи, oбласт Пловдив, изграждането на която е съгласувано с Решение ПВ-49-ПР/2024г. и с писмо изх.№ОВОС-2790-28/20.05.2026 г. на Директора на РИОСВ-Пловдив.

Координати в WGS 1984 на поземления имот 87240.17.63
42° 8'44.94"N  24°50'55.56"E
42° 8'37.70"N  24°50'55.93"E
42° 8'37.87"N  24°51'0.59"E
42° 8'45.12"N  24°51'0.43"E
	Собствеността на поземления имот, в които ще се реализира заявеното ИП, е на възложителя: „МЕБЕЛОР” ООД, ЕИК 825287975, което е видно от:
· приложено копие от Скица №15-1088428-23.07.2026 г. за имот с ЕКАТТЕ 87240.17.63 
издадена от Служба по геодезия, картография и кадастър – гр. Пловдив, с вписан собственик на основание Нотариален акт №36, том 64, рег. 21321, дело 60064 от 07.07.2023 г. вписан от Службата по вписванията към гр. Пловдив;
· приложено копие от Удостоверение №9423-443№2/25.06.2026 г. за факти и обстоятелства за 
имот с ЕКАТТЕ 87240.17.63 издадено от Кмета на община “Родопи”.

Съгласно Решение ПВ-49-ПР/2024 г. имотът предмет на заявеното ИП не попада в границите и не граничи със защитени територии съгласно Закона за защитените територии или защитени зони /ЗЗ/ по НАТУРА 2000 по смисъла на Закона за биологичното разнообразие /ЗБР/.
Най-близко разположената до имота е ЗЗ: BG0000578 “Река Марица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр. 21/2007 г.).

	Заявената дейност за ИП, която е различна, но съпътстваща към вече одобрената с Решение ПВ-49-ПР/2024 г. (и в процес на реализация), ще бъде извършвана на закрито (в самата сграда), поради което не се очаква никакво въздействие върху околната среда, включително най-близко разположената ЗЗ.

	Заявеното ИП не засяга обекти подлежащи на здравна защита, територии за опазване на обекти на културното наследство.

	Заявеното ИП не може да окаже трансгранично въздействие.

	За реализиране на заявеното ИП, не се налага промяна на съществуваща пътна инфраструктура или създаването на нова такава.

5. Природни ресурси, предвидени за използване по време на строителството и експлоатацията:
(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

За реализиране на заявеното ИП не са необходими дейности по строителство.

За реализиране и експлоатация на заявеното ИП не е необходимо ползване на природни ресурси.

За реализиране на заявеното ИП не е необходима вода или изграждане на ВиК или водовземни съоръжения.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

[bookmark: _Hlk106626955]При реализиране на заявеното ИП няма да има образуване и излъчване на емисии вещества в околната среда, поради което е невъзможен техен контакт и с води.

7. Очаквани общи емисии на вредни вещества във въздуха по замърсители:

При реализиране на заявеното ИП няма да има образуване и излъчване на емисии вредни вещества в атмосферния въздух, защото дейността ще се извършва в затворено помещение.
8. Отпадъци, които се очаква да се генерират, и предвиждания за тяхното третиране:

При реализиране на заявеното ИП няма да има образуване на отпадъци от дейността.

9. Отпадъчни води:
(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

	При реализиране на заявеното ИП няма да има ползване на вода, нито ще има генериране на отпадни води.

10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични:
(в случаите по чл. 99б от ЗООС се представя информация за вида и количеството на опасните 
вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

	При реализиране на заявеното ИП не са необходими и няма да има наличие на опасни химични вещества на територията на площадката.

І. Моля да ни информирате за необходимите действия, които трябва да се предприемат, по реда на глава шеста от ЗООС.

Приложение:
1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.
Инвестиционното предложение е публикувано на адрес: https://mebelor.biz/riosv/

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение. 
За реализиране на заявеното ИП не са необходими.

3. Други документи по преценка на уведомителя:
3.1.  Копие на Скица №15-1088428-23.07.2026 г. за имот с ЕКАТТЕ 87240.17.63 издадена от 
Служба по геодезия, картография и кадастър – гр. Пловдив, от която е видна собствеността над имота (качество на Възложител по смисъла на т.20 към §1 от РД на ЗООС) и  пространственото му разположение.
3.2. Копие на Удостоверение №9423-443№2/25.06.2026 г. за факти и обстоятелства (одобрен 
ПУП) за имот  с ЕКАТТЕ 87240.17.63 издадено от Кмета на община “Родопи”.
3.3.  Извадка от интернет сайтове на производители на технологични линии за производство 
на разделители (блокове/кубчета) за транспортни палети от дървесина.
3.4.  Три броя информационни листове за безопасност на водоустойчиви лепила за дърво.

4. Електронен носител CD–1 бр., - уведомлението и приложените документи се подават в 
електронен вид по електронен път чрез ССЕВ на основание чл.18а от АПК.

5. √ Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6. √ Желая да получавам електронна кореспонденция във връзка с предоставяната услуга на посочения от мен адрес на електронна поща.




Дата: 28.07.2026 г.
гр. Пловдив                                                   Уведомител: …………………………
                              						  Иван Скачков
                                 						 МЕБЕЛОР ООД

